Παράλληλα, ο Πρόεδρος της ΟΠΑΠ Α.Ε. υπογράμμισε ότι η «επίδοση των επιταγών εμπεριέχει έναν συμβολισμό ιδιαίτερο. Όλοι γνωρίζουμε ότι η οικονομική συγκυρία έχει πλήξει, εκτός από τους πολίτες, τους αθλητές και τις αθλήτριες και η ΟΠΑΠ Α.Ε. οφείλει να προσφέρει το δικό της στήριγμα στην προσπάθεια ο ελληνικός αθλητισμός να έχει συνέχεια προς χάριν των νέων ανθρώπων και ευρύτερα της κοινωνίας». Τέλος, ο κ. Λουρόπουλος διαβεβαίωσε τόσο τις αθλήτριες, όσο και την τεχνική ηγεσία της ομάδας ότι «η ΟΠΑΠ θα βρίσκεται στο πλευρό τους για νέες επιτυχίες στο διεθνή χώρο, γιατί εκτός όλων των άλλων μας προσφέρουν και ένα μήνυμα αισιοδοξίας, πίστης και ελπίδας για τη χώρα μας.»